open-index/open-wikipedia-markdown huggingface dataset:
Love Me Not

"**Love Me Not**" הוא סינגל של הזמרת-יוצרת האמריקאית רייבן לנה, שיצא ב-3 במאי 2024 כסינגל המוביל מתוך אלבום האולפן השני שלה, *[[Bird's Eye]]*. השיר יצא במקביל לסינגל נוסף בשם "Love Is Blind".

"Love Me Not" הפך לויראלי באפליקציית טיקטוק בסוף שנת 2024, מה שסימן את הפריצה הגדולה של לנה במיינסטרים. השיר הגיע למקום ה-14 במצעד הבילבורד הוט 100 בארצות הברית, ונכנס לעשירייה הפותחת במדינות רבות מחוץ לארצות הברית, בהן אוסטרליה, ניו זילנד, אירלנד ובריטניה.

## רקע וסגנון מוזיקלי
הסינגל מתאפיין במיזוג סגנונות הכוללים R&B, אינדי פופ, סול-רוק, השפעות רוק אלטרנטיבי עם נגיעות של גראנג' ופופ רטרו.

בשיר בוחנת לנה את רגשותיה כלפי מערכת יחסים לא יציבה, תוך שהיא מתלבטת בין הצורך שלה בבן הזוג לבין הרצון לשמור על עצמאות.

## קבלת וביקורת
מרקוס סנוחה מהמגזין *Under the Radar* העניק לשיר ביקורת חיובית במיוחד. הוא תיאר את השיר כ"חקר כואב של אהבה ומורכבויותיה", והוסיף כי לנה מצליחה לשלב בשיר נושאים של כמיהה, שברון לב וגילוי עצמי. סנוחה שיבח את השיר על כך שהוא שונה סונורית מיצירותיה הקודמות של לנה, ותיאר אותו כ"מועמד רציני לתואר שיר ה-R&B הטוב ביותר של השנה - כיפי, אך בו-זמנית שובר לב ואותנטי".

## רמיקס רשמי
רמיקס רשמי לשיר, בהשתתפות הזמר הבריטי רקס אורנג' קאונטי, יצא ב-8 באוקטובר 2024.

## קידום ופרסום
השיר צבר תאוצה באפליקציית טיקטוק בעקבות מאשאפ עם השיר "Losing You" של סולאנז', שפורסם ב-11 באוקטובר 2024.

המיזוג הפך לטרנד באפליקציה, והוביל לשימוש נרחב בשיר במהלך סוף 2024 ותחילת 2025. עד השבוע השני של אפריל 2025, השיר המקורי הושמע בלמעלה מ-320,000 סרטונים בטיקטוק.

## פרסים ומועמדויות

## מיקומי שיא

### מצעדי סוף שנה

## נתוני מכירות

## קישורים חיצוניים

## הערות שוליים

קטגוריה:שירים באנגלית
קטגוריה:שירים שהופקו על ידי די ג'יי דהי
קטגוריה:שירי R&B עכשוויים אמריקאיים
קטגוריה:שירי זהב בממלכה המאוחדת
קטגוריה:שירי פלטינה באוסטרליה
קטגוריה:שירי פלטינה בניו זילנד
קטגוריה:שירי פלטינה בקנדה
קטגוריה:סינגלים בהוצאת אטלנטיק רקורדס
החוק הגדול והיפה

**החוק הגדול והיפה** (באנגלית: **One big beautiful bill**) הוא הצעת חוק בקונגרס ה-119 של ארצות הברית. החוק עבר בבית הנבחרים ב-22 במאי 2025. נוסח מתוקן של החוק עבר בסנאט ב-1 ביולי 2025 בהצבעה נוספת, כאשר סגן הנשיא ג'יי. די. ואנס הצביע כקול מכריע. ב-3 ביולי בית הנבחרים העביר את נוסח הסנאט בהצבעה, והצעת החוק נחתמה על ידי נשיא ארצות הברית דונלד טראמפ ב-4 ביולי.

## הוראת החוק
מטרת החוק להאריך את ההוראות העיקריות של חוק קיצוצי המיסים והמשרות משנת 2017 , אשר אמורות לפוג בסוף 2025. החוק מפחית את ההוצאות הממשלתיות שאינן צבאיות, ובמקביל מוסיף דרישות זכאות מחמירות יותר עבור Medicaid  ותוכנית הסיוע התזונתי המשלים (SNAP), וכתוצאה מכך צפוי להפחית באופן כללי את הסכום המוקצב עבור תוכניות אלו. בנוסף, החוק יקצה 150 מיליארד דולר נוספים להוצאות ביטחון; יפחית רבים מטיובי המס על אנרגיה נקייה של חוק הפחתת האינפלציה; יאריך את תקרת ניכוי מס המדינה והמס המקומי (SALT), שאף היא אמורה לפוג ב-2025; ויגדיל את תקרת הניכוי של SALT מ-10,000 דולר ל-40,000 דולר. החוק גם צפוי להגדיל באופן משמעותי את המימון עבור ICE מ-10 מיליארד דולר ליותר מ-100 מיליארד דולר עד 2029.

משרד התקציב של הקונגרס  העריך כי החוק יוסיף 2.4 טריליון דולר לחוב הלאומי של ארצות הברית עד 2034, ויגרום ל-10.9 מיליון אמריקאים לאבד את כיסוי ביטוח הבריאות. מספר חברים מהמפלגה הרפובליקנית, כולל יו"ר בית הנבחרים מייק ג'ונסון והנשיא דונלד טראמפ, פקפקו בהערכה זו. ה-CBO העלה מאוחר יותר את העלייה המשוערת בגירעון התקציבי ל-2.8 טריליון דולר.

כמו כן, החוק מבקש לעודד ילודה באמצעות מענק של 1,000 דולר עבור כל תינוק שנולד למשפחה בארצות הברית, במסגרת חשבון חסכון בשם "MAGA account". הצעת החוק כוללת גם הקלות מס לגמלאים.

החוק מקצה גם תקציבים נרחבים לאכיפה נגד הגירה בלתי חוקית, סיוע לגירוש מהגרים לא חוקיים ובניית אמצעים נוספים לבלימת כניסת מהגרים לשטח ארצות הברית לאורך הגבול הדרומי עם מקסיקו.

## תגובות
החוק מקבע את הטבות המס לעשירים שטראמפ העביר בתקופת כהונתו הראשונה, ומהווה את העברת העושר הגדולה ביותר כלפי מעלה מהעניים לעשירים בהיסטוריה האמריקאית. ניתוח הוראות החוק מציג ירידה משמעותית בהכנסות בשלושת העשירונים התחתונים, ועלייה בהכנסות בשני העשירונים העליונים.

בנוסף לירידה בהכנסות, בעלי הכנסה נמוכה ייפגעו מההחמרה בתנאי הביטוח הרפואי Medicaid והקיצוצים במערכת הבריאות, מהקיצוצים בתוכנית הסיוע התזונתי SNAP, ומסעיפי החוק המטילים מס גבוה על תשלומי תשר ועל שעות עבודה נוספות.

החוק כולל גם סעיף השולל את המימון של Medicaid מכל גוף רפואי המציע הפלות, דבר שעלול להוביל לגידול בתמותת תינוקות ותמותת נשים בהיריון ובלידה, ולהתייקרות גבוהה מאד של מחירי הפלה מלאכותית במדינות המתירות הפלה, בגלל שהביטוח שלהן כבר לא משתתף בעלות הטיפול.

על פי סקר של מרכז המחקר פיו, 49% מהאמריקאים מתנגדים להצעת החוק, 29% תומכים בהצעת החוק ו-21% אינם בטוחים.

אילון מאסק הצהיר כי אם החוק יעבור, הוא יקים למחרת מפלגה חדשה בארצות הברית – "מפלגת אמריקה".

## קישורים חיצוניים

## הערות שוליים

קטגוריה:2025 בארצות הברית
קטגוריה:ארצות הברית: חוק ומשפט
אנסמבל דרור

**אנסמבל דרור** הוא הרכב מוזיקלי ישראלי שהוקם בשנת 2010 על ידי המוזיקאי והסופר איתן דרור-פריאר. האנסמבל פועל במטרה להנגיש ולהציג את מיטב השירה העברית לקהל הרחב, באמצעות מופעי מחווה לגדולי היוצרים והיוצרות בישראל. פעילותו תרמה להעמקת ההיכרות עם שירה עברית קלאסית ומודרנית, ולחיזוק מקומה בתרבות הישראלית.

## היסטוריה ופעילות
האנסמבל קיים מזה 15 שנים (נכון לשנת 2025), ומאז מקיים מופעים ברחבי הארץ, כולל ספריות ציבוריות, מרכזי תרבות ואירועים קהילתיים. לעיתים במסגרת תוכניות חינוכיות דוגמת "סל תרבות ארצי". המופעים משלבים בין ביצועים מוזיקליים של שירים עבריים לבין קטעי קריאה, סיפורי חיים, מכתבים, יומנים, תמונות וקטעי וידאו, במטרה להעשיר את החוויה התרבותית והחינוכית של הקהל.

## חברי ההרכב
ההרכב מובל על ידי איתן דרור-פריאר, המשמש כמפיק, מעבד מוזיקלי ומנהל מוזיקלי. לצידו פועלים נגנים וזמרים מקצועיים, ביניהם בוגרי בית הספר רימון, המשתתפים במופעים ובהפקות אולפן. חברי האנסמבל מתחלפים לעיתים בהתאם לאופי המופע והיצירה המבוצעת.
ממוזער|איתן דרור-פריאר
ההרכב מורכב ממוזיקאים מוכשרים, רובם בוגרי בית הספר למוזיקה רימון:

## מאפיינים עיקריים
ייחודו של אנסמבל דרור הוא בשילוב בין מוזיקה לסיפור, כאשר לצד השירים מובאים סיפורים, מכתבים ותיעוד אישי של היוצרים והיוצרות, מה שמאפשר לקהל להעמיק בהבנת הרקע והמשמעות של היצירות. האנסמבל שם דגש על עיבודים מוזיקליים מקוריים, תוך שמירה על רוח השירה העברית.

## מופעים ורפרטואר
האנסמבל יוצר מופעי מחווה למשוררים ויוצרים ישראלים בולטים, ביניהם ביאליק, רחל, לאה גולדברג, נעמי שמר, חיים חפר, אלכסנדר פן, יורם טהר לב, נתן יהונתן ועוד.

בין המופעים המרכזיים של האנסמבל:
* **"לך ועליך – משירי רחל"** – מופע זה מתמקד בחייה ויצירתה של המשוררת רחל. המופע מציג את רחל לא רק כדמות טרגית אלא גם כאישה עליזה, מצחיקה ועקשנית, תוך שילוב שירים כמו "גן נעול", "התשמע קולי", "לא שרתי לך ארצי" ו"פגישה חצי פגישה". המופע משלב אנקדוטות מחייה וקטעים ממכתביה האישיים של רחל, ומוגש בפני תלמידי חטיבות הביניים והתיכונים במסגרת מפגשי הספרות ב"סל תרבות".
* **"משירי ארץ אהבתי - 100 שנה להולדת לאה גולדברג"** – מופע המשלב את סיפורה האישי והלאומי של לאה גולדברג עם שירתה ולחניה, וכולל גם שירים של גולדברג שהולחנו על ידי איתן דרור.
* **"שירים שעשו עלייה"** – מופע המספר את סיפורם של שירים ישראליים מוכרים שהגיעו ממדינות שונות כמו רוסיה, צרפת, יוון, אנגליה, בוכרה, תימן ומרוקו, והפכו לנכסי צאן ברזל בזמר העברי. המופע כולל שירים כמו "תכול המטפחת", "אהבה בת עשרים", "שלגיה", "איילת אהבים", "שכשנבוא נמצא תשובה", "סיגליות" ו"עץ הרימון".

## חשיבות
אנסמבל דרור תרם רבות לשימור ולהנחלת המורשת של השירה העברית. באמצעות מופעיו, ההרכב חושף קהלים חדשים, כולל דורות צעירים, ליצירותיהם של יוצרים מרכזיים בתרבות הישראלית. ההרכב מדגיש את החשיבות של השירה העברית כחלק בלתי נפרד מהזהות התרבותית הישראלית, ומצליח לשלב בין מסורת לחדשנות על ידי הצגת השירים בצורה חווייתית ומרגשת. המופעים יוצרים חיבור בין דורות שונים של מאזינים, ומאפשרים לקהל להתחבר מחדש למורשת המוזיקלית של ישראל.
## קישורים חיצוניים
* 
* 

## הערות שוליים

קטגוריה:שירה עברית
קטגוריה:מוזיקה ישראלית
קטגוריה:יוצרים
קטגוריה:תרבות יהודית בישראל
קטגוריה:הרכבים מוזיקליים
קטגוריה:סיפורת
קטגוריה:סיפורת לפי סוגה
קטגוריה:בוגרי רימון בית ספר למוסיקה
קטגוריה:סופרים ישראלים
קטגוריה:סופרים כותבי עברית
נתן סלומון

**נתן סלומון** (נולד ב-1961) הוא מוזיקאי, גיטריסט, מלחין, מעבד מוזיקלי, זמר, מפיק מוזיקלי, סאטיריקן ויוצר דיגיטלי ישראלי.

נמנה עם חבריה הראשונים של להקת בית הבובות. עיבד, הפיק מוזיקלית וניגן את הגיטרות באלבום הבכורה המצליח של הלהקה, "מדפים". בנוסף על יצירתו המוזיקלית, עוסק סלומון ביצירת סאטירה פוליטית ברשתות חברתיות.

## קורות חיים
סלומון נולד ב-1961 וגדל בעיר חיפה. לנתן אח, המוזיקאי דניאל סלומון, ואחות. בוגר צוות הווי ובידור צבאי. בשנת 1997 השתתף בפסטיבל הג'אז של תל אביב וניגן בדואט גיטרות, שהתמקד ביצירתו של ג'אנגו ריינהארדט.

בשנות ה-2000 נמנה עם מייסדי להקת בית הבובות. עיבד, הפיק מוזיקלית, וניגן את כל תפקידי הגיטרה באלבום הבכורה של הלהקה, "מדפים", שיצא בשנת 2007. האלבום זכה להצלחה גדולה בסצנת הפופ-רוק הישראלית, והגיע למעמד של פלטינה משולשת. סלומון הופיע עם הלהקה במשך כעשור.

לאורך השנים לימד וחינך למוזיקה קלאסית בבתי ספר ברחבי הארץ. הופיע במסגרת תוכנית העצמה ייחודית למורים, והעביר הרצאה מוזיקלית העוסקת בקשר בין הוראה למוזיקה. לימד בבית הספר למוזיקה של הקריה האקדמית אונו.

סלומון ניגן באלבום "שפויים" של שלמה ארצי, הפיק אלבומים, והלחין מוזיקה להצגות בתיאטרון המדיטק (ביניהן "כטוב בעיניכם").

סלומון פועל גם כיוצר דיגיטלי, ומשלב ביצירתו סאטירה פוליטית, מוזיקה והומור. סרטוניו, בהם הוא נוהג לבקר בחריפות את השמאל, את מערכת המשפט ואת התקשורת הישראלית, עטופים בסגנון פרודי ופרובוקטיבי. רבים מסרטוניו זכו להצלחה ויראלית והגיעו למאות אלפי צפיות.

בשנת 2020 הוציא אלבום סולו בשם "נתן ובנות השטן", ואלבום נוסף בשם "נתן סלומון וקרן הכט".

## הרכבים
### נתן ובנות השטן
"**נתן ובנות השטן**" היא להקת רוק ישראלית שנוסדה בשנת 2019, ומזוהה עם סגנון סרף רוק אנרגטי, הומור פרוע ונגיעות סאטיריות. זוהי להקת "פאוור טריו", המשלבת גיטרות חזקות עם טקסטים מקוריים.

#### חברי הלהקה
* נתן סלומון – סולן וגיטריסט
* אמילי עומר – בס ושירה
* ענבר בר – תופים ושירה

#### דיסקוגרפיה
בשנת 2020 הוציאה הלהקה את אלבומה הראשון, "**קומנדו 315**", הכולל 12 שירים וביניהם "רוכב עם השטן" ו"רק בן אדם".

### נתן סלומון וקרן הכט
האלבום "**נתן סלומון וקרן הכט**" (2025) הוא שיתוף פעולה מוזיקלי מז'אנר אינדי פופ, שמשלב אלקטרוניקה, גיטרות חשמליות ושירה.  סלומון הפיק, עיבד וניגן בכל הכלים באלבום, בשותפות עם קרן הכט.

## חיים אישיים
סלומון מתגורר עם בת זוגו בתל אביב.

## ראו גם
* בית הבובות (להקה)
* קרן הכט

## קישורים חיצוניים

## הערות שוליים

קטגוריה:זמרי פופ ישראלים
קטגוריה:זמרי רוק ישראלים
קטגוריה:זמרים השרים בעברית
קטגוריה:מעבדים מוזיקליים ישראלים
קטגוריה:פזמונאים ישראלים
קטגוריה:ישראלים שנולדו ב-1961
טס השילוני

**טס השילוני** (נולדה ב-15 באוקטובר 1994) היא שחקנית קולנוע ישראלית.

## ביוגרפיה
טס השילוני נולדה וגדלה בתל אביב, בת זקונים עם שני אחים – יונתן והגר, גם הם שחקני קולנוע. שמה "טס" נבחר כי הוריה אהבו את החיבור שלו עם שם המשפחה שלה.

בגיל 3 אובחנה כחולה בסוכרת מסוג 1.

בילדותה הייתה "טום בוי", התנגדה ללבישת שמלות. בגיל 19, החלה לזהות את משיכתה לנשים, ובאותה תקופה יצאה מהארון כלסבית. 

## קריירה
הופיעה לראשונה בילדותה בערוץ הילדים ואחר כך בסדרה "בית משותף".

כשהייתה בת 12 שיחקה בסרט "הדברים שמאחורי השמש" בתפקיד "דידוש", שהיה מועמד לפרס אופיר לשחקנית משנה. אך גם לאחר ההצלחה הזו, טס התלבטה האם להמשיך ללימודי משחק, משום שלא ראתה עצמה כשחקנית.

לבסוף היא למדה קולנוע בעירוני א' והחלה להתמחות בעריכה ובבימוי.

### פריצה
ב-2016, בשל מצבה הרפואי סורבה להתגייס לצה"ל, וניסיונותיה להשתלב בשירות לאומי נתקלו בקשיים בירוקרטיים. לאחר שנדחתה משירות בצה"ל, שהתה בביתה כשלושה חודשים ולאחר מכן החלה לעבוד במשך תקופה בתור מלצרית בבית הקפה "קפה שלג". בתקופה זו נועה ארנברג וגלית חוגי (יוצרות הסדרה "האחיות המוצלחות שלי") גילו אותה בבית הקפה והזמינו אותה לאודישן לתפקיד בסדרה. השילוני התלהבה מהתפקיד שהוצע לה והזדהתה עם הדמות. בגיל 19–20 החלה לשחק את "מור", האחות הצעירה בסדרה, ששודרה ב־yes, דמות המבוססת על עצמה. טס שיחקה במשך שתי עונות נוספות.

בעקבות הצלחתה בעולם המשחק, טס החלה ללמוד מדיה דיגיטלית בחוג לקולנוע של אוניברסיטת תל אביב.

ב-2022 השתתפה בפרק בשעשועון "המרדף".

בשנת 2024 חזרה לעונה הרביעית של הסדרה "האחיות המוצלחות שלי", שצולמה בחלקה בהודו.ב-2025 שיחקה בסדרה "האחיין שלי בנץ", בתפקיד 'רז', סטודנטית חכמה וקלילה, ששודרה בכאן חינוכית. באותה שנה השתתפה בתוכנית "מה שתגידו", בכאן 11.

### מעורבות חברתית
לאחר מתקפת הטרור על ישראל ב־7 באוקטובר 2023, הצטרפה השילוני לצוות המתנדבים במטה המשפחות של החטופים והנעדרים. במסגרת זו סייעה בתמלול חומרים ובתיאום תקשורתי מול גופי תקשורת זרים, ובין היתר סייעה בארגון ריאיון עם משפחת חייל שנהרג.

טס השילוני לוקחת חלק בפעילות ציבורית הקשורה לקהילה הגאה בישראל, לרבות השתתפות בפודקאסטים ובאירועים העוסקים בזהות וייצוג, וכן בניהול קבוצות נשים ברשתות החברתיות. עיסוקה כולל עיסוק ציבורי מתמשך בסוגיות של קהילה, שייכות ונראות. השילוני עצמה מנהלת קבוצת פייסבוק בשם "יש לסביות".

## חיים אישיים
השילוני היא לסבית, וחיה ביפו עם בת זוג.

היא חולה בסוכרת מסוג 1 החל מגיל 3. בנוסף, אובחנה גם עם צליאק, ולכן היא מקפידה על תזונה קפדנית (ללא גלוטן), גם בצילומים בחוץ לארץ.

מלמדת בבצלאל, ומתעסקת בתחום של מציאות מדומה ועובדת לעיתים כעורכת וידאו.

## פילמוגרפיה
### קולנוע

### טלוויזיה

## קישורים חיצוניים

* 
* 
* 

## הערות שוליים

קטגוריה:ישראליות שנולדו ב-1994
קטגוריה:שחקניות קולנוע וטלוויזיה ישראליות
קטגוריה:שחקניות לסביות ישראליות
מעשן המקטרת

**מעשן המקטרת** הוא פסל ברונזה שנוצר בשנת 1924 על ידי הפסלת חנה אורלוף. היצירה מציגה דמות של גבר מבוגר, בעל זקן וקרחת, היושב בנינוחות ובעל הבעה משועשעת. גופו העגלגל ותנוחתו הרפויה מעניקים לפסל תחושת חמימות אנושית בלתי אמצעית. הפסל מוצב בכניסה לאגף הנוער במוזיאון ישראל. הפסל הוא דיוקן של אמן אוקראיני-צרפתי בשם דויד אוסיפוביץ׳ וידהופף, אותו הכירה אורלוף.

## פרשנות
### הקשר מוסדי וציבורי
הפסל מוצב בכניסה לאגף הנוער של מוזיאון ישראל בירושלים ונחשב לדמות מוכרת בקרב המבקרים הקבועים. מיקומו האסטרטגי בפתח המחלקה חורג מהנורמות המוזיאליות של שמירה על "מרחק מהאמנות", ויוצר אינטראקציה בלתי פורמלית עם הקהל. ליטופים חוזרים ונשנים בראשו של הפסל - שיצרו הברקה מובהקת בברונזה - משקפים את הקרבה והחיבה שהוא מעורר.

המפגש עם הפסל באגף הנוער משנה את אופן ההתבוננות המקובל ביצירה מוזיאלית. בניגוד ל"תנוחת המוזיאון" הרגילה – רגל אחת מושטת קדימה וראש מוטה לעבר שלט המידע – המבקרים מתקרבים לפסל באופן שונה. הם נוגעים בו, מלטפים את ראשו, ולעיתים אף משתהים לידו כאילו היה מכר ותיק. הקרחת המבהיקה בברונזה מעידה על אינספור מגעים שהשאירו את חותמם הפיזי על פני היצירה.

### משמעות ואמירה אמנותית

לדבריה של מירה לפידות, האוצרת הראשית לאמנויות במוזיאון, מיקומו של הפסל נבחר בקפידה מתוך רצון לטפח קשר אינטימי, פיזי ומיידי בין הקהל לאמנות – יחס שנחשב חריג במוסדות תרבות מודרניים, בהם מקובלת הנחיה לשמור על מרחק. באגף הנוער, המחיצה בין קרוב לרחוק – בין קהל ליצירה – נשברת במכוון.

התפיסה האוצרותית, כפי שמובילה אותה טלי גביש, ראש האגף, שמה לה למטרה לצמצם את הפער בין המבקרים לבין המוזיאון. הקהל נתפס כאורח פעיל, שותף בחוויה המוזיאלית, והאינטראקציה עם הפסל מדגימה כיצד ניתן ליצור קשר רגשי, קוגניטיבי ואף גופני עם יצירת אמנות.

"מעשן המקטרת" מדגים כיצד הצבה חכמה של יצירה יכולה להשפיע על האופן שבו היא נחווית. הוא אינו רק אובייקט תצוגה, אלא דמות "מקבלת פנים", גשר בין עולמה של האמנות לבין עולם היומיום של המבקר. בפשטותו החיצונית ובאנושיותו, הוא מצליח לעורר תגובה רגשית וחושית, ולשמש דוגמה חיה לאחריות המוטלת על מוסדות תרבות לגשר בין יצירה לקהל באופן חווייתי ובלתי אמצעי.

## הערות שוליים

קטגוריה:מוזיאון ישראל: פסלים
קטגוריה:חנה אורלוף
עטפה אסדי

ממוזער|עטפה אסדי בהנובר

**עטפה אסדי** (נולדה באפריל 1994 בטהראן) היא משוררת איראנית, סופרת, מתרגמת, עורכת וכותבת שירים. בשנת 2021 זכתה במלגת חנה ארנדט ומאז חיה בגרמניה.

## ביוגרפיה
אסדי נולדה בטהראן בשנת 1994 ולמדה לימודי תרגום. בשנת 2021 עברה לגרמניה וכיום מתגוררת בהנובר.

## יצירה ספרותית
אסדי עבדה בכתבי עת ואתרים ספרותיים באיראן, אך שלושת קובצי הסיפורים שלה צונזרו ונאסרו על ידי משרד התרבות וההכוונה האסלאמית. מאמרים ויצירות שלה פורסמו באתרים ובכתבי עת כגון "סאייההא", "קונספר", "כּתאבצ’י" ו"מורווה".

בשנת 2021 קיבלה את מלגת חנה ארנדט "על פועלה הספרותי הבולט ומחויבותה לחופש הביטוי".

שיריה וסיפוריה הקצרים תורגמו לשפות שונות ופורסמו במדינות כמו גרמניה ואיטליה. יצירותיה עוסקות בין היתר בזכויות נשים, מיעוטים, הגירה, אפליה וחירות.

היא השתתפה בהרצאות ובסדנאות בנושא "ספרות בגלות".

אסדי מקריאה גם בבתי ספר בגרמניה ומשמשת כמורה.

היא עורכת ראשית במדור הספרותי של המגזין הקנדי "האמיארי".

ביחד עם הפסל הגרמני קרומל עיצבה את האנדרטה "נשים, חיים, חירות".

## פעילות פוליטית
בעקבות הצנזורה באיראן, פרסמה את יצירותיה במחתרת, דבר שהוביל למעצרה בשל השתתפותה במחאות.

אסדי השתתפה באירועים בינלאומיים כביקורתית לשלטון האיראני, כולל WEXFO בנורווגיה, כנס Safe Havens ביוון ומפגשי ICORN בדנמרק ובלגיה.

הביעה תמיכה בתנועת "נשים, חיים, חירות" ודרשה מהקהילה הבינלאומית לתמוך במאבק העם האיראני ולהגדיר את משמרות המהפכה האסלאמית כארגון טרור.

מאמרה שכותרתו "אנחנו העם האיראני תמיד היינו לבד" פורסם במהלך המלחמה בין איראן לישראל בעיתון "פרנקפורטר אלגמיינה צייטונג". בעקבות העניין הרב, המאמר תורגם לצרפתית ואנגלית וזכה להכרה כפובליקציה חשובה ב*Perlentaucher* ובתחנת הרדיו *Deutschlandfunk Kultur*.

## קישורים חיצוניים

## הערות שוליים

קטגוריה:משוררים איראנים
קטגוריה:סופרות איראניות
קטגוריה:הנובר: אישים
קטגוריה:ילידות 1994
עונת 1965 בליגת העל הארגנטינאית

**עונת 1965 בליגת העל הארגנטינאית** הייתה העונה ה-74 של הליגה שמנוהלת על ידי התאחדות הכדורגל הארגנטינאית.

בהתאם לתוצאות של עונת 1964 בליגת העל הארגנטינאית אף קבוצה לא עזבו את הליגה. לנוס ופלטנסה עלו מליגת משנה. 

משחקי הליגה החלו ב-18 באפריל והסתיימו ב-19 בדצמבר 1965. הליגה כללה 18 קבוצות, מהם 16 מפרובינציית בואנוס איירס. משחקי הליגה כללו 34 סיבובים (כל הקבוצות נפגשו פעמיים). על ניצחון הוענקו 2 נקודות ועל תיקו נקודה בודדת. בסוף העונה אף קבוצה לא ירדה לליגת משנה.
 
בוקה ג'וניורס זכתה באליפות בפעם השנייה ברציפות. זה היה התואר ה-16 של המועדון.  

חואן קרלוס קארונה (ולס סארספילד) כבש 19 שערים וזכה בתואר מלך השערים.  

## טבלת הליגה

## קישורים חיצוניים

* נתונים מפורטים מאתר rsssf
* תיאור התחרות

קטגוריה:תחרויות כדורגל ב-1965
קטגוריה:עונות בליגת העל הארגנטינאית
יחסי אלבניה–פרו

**יחסי אלבניה–פרו** מתייחסים ליחסים הדו-צדדיים בין אלבניה לפרו. שתי המדינות חברות באומות המאוחדות.

## היסטוריה
פרו ואלבניה כוננו יחסים דיפלומטיים ב-6 בדצמבר 1971. שגרירות פרו בבלגרד הפכה למוסמכת באלבניה, ושגרירות אלבניה בהוואנה הפכה למוסמכת בפרו.

למרות יחסיה החמים של פרו עם יוגוסלביה השכנה, מדיניות הבדלנות של אלבניה תחת אנוור הוג'ה מנעה מהיחסים הדיפלומטיים להתפתח עוד יותר בין שתי המדינות.

בשנת 2009, פרו הציגה באתונה פרויקט פטור מוויזה לאלבניה, אשר קיבלה את ההצעה וביקשה לחתום עליו בכינוס האומות המאוחדות שיתקיים בספטמבר 2015. זה לא קרה, וההסכם נחתם רק ב-19 ביוני 2017. אלבניה הציגה את חלקה בהסכם לפרו מוקדם יותר באותה שנה.

מבחינה משפטית, פרו ואלבניה היו בתהליך הסגרה פתוח של שר החוץ לשעבר  בגין ביצוע הונאה לבניית מפעל מחזור. בסופו של דבר זה לא קרה כיוון שבלאקר היה אזרח אלבני שהתאזרח, והוא נידון באלבניה לשמונה שנות מאסר.

המאפיה האלבנית החלה לפעול בפרו בשנת 2021, כאשר שני חברים נכנסו באופן בלתי חוקי לטרוחיו דרך אקוודור בנובמבר של אותה שנה, ופעלו עם עסקי יצוא מקומיים כדי לשלוח קוקאין נוזלי לנמלי רוטרדם ואנטוורפן.

## סחר
הסחר בין פרו לאלבניה עבר רק את רף 500,000 הדולר בשנת 2016.

הייצוא העיקרי של אלבניה הוא מוצרים רפואיים וטרינריים, והיבוא העיקרי שלה הוא כלי נשיפה ופרוכרום.

מצד שני, היצוא של פרו לאלבניה בשנת 2015 כלל זרעים (33% מסך היצוא), תרופות (29%), דגים קפואים (22%) ויריעות פלסטיק (9%).

## משלחות דיפלומטיות
* אלבניה מוסמכת לפרו משגרירותה בברזיליה.
* פרו מוסמכת לאלבניה משגרירותה באתונה.

## קישורים חיצוניים
* 

## הערות שוליים

קטגוריה:ערכים ללא קטגוריות פיזיות - יחסי חוץ
פסל ראש מלך

230px|ממוזער|שמאל
באבל בית מעכה שבאזור מטולה של ימינו התגלה ב־2017 שבר ראש של פסלון עשוי פאיאנס. השבר מזוהה, ככל הנראה, שפסלון של אציל, אולי מלך, ככל הנראה מאנשי העיר שהייתה מרכז עירוני חשוב באותה תקופה.

הפסל מוצג במוזיאון ישראל.

## הקשר ארכאולוגי

שבר הפסל התגלה בחדר במבנה המוגדר כמצודה. הוא מתוארך בעזרת חרסים וגלעיני זיתים שהתגלו באותה שכבה לסביבות סוף המאה ה־9 לפנה"ס. במתחם התגלו מספר פריטים בולטים נוספים, רובם בעלי הקשר פיניקי.

## תיאור
מידות השבר שהתגלה הן 5.4 ס"מ גובה, 5 ס"מ רוחב ו־3.6 ס"מ עובי מהפנים אחורה. האיכות הטכנית של הפסל גבוהה. תסרוקת שיער הראש מדורגת, הראש עטור ברצועה עם פסים שחורים, צהובים וירוקים בהירים, והפנים מזוקנים. הפסל עשוי פאיאנס ירוק בהיר, ואילו החלקים השעירים בפנים והאישונים שחורים. השבר היה, ככל הנראה, חלק מפסל של אדם שלם.

מאפייני הפסלון מצויים בפסלים שונים במזרח הקדום, ואף באזור המצומצם הקרוב לתל, כגון שני ראשים דומים מתל דן מסוף המאה ה־10 עד תחילת המאה ה־9 לפנה"ס, ופסלון ראש מיקנעם מתקופת הברזל שנמצא בקרבת פסלוני פאיאנס נוספים. מאפייני הראש מגלים דמיון אף לראש בתבליט אחירם מלך גבל על ארון קבורתו, דמות גבר משנהב המזוהה לעיתים כחזאל מלך ארם דמשק, שהובא כשלל ביזה קדום לארסלאן טאש ונמצא שם, אצילים מציורי קיר במבנה מלכותי אשורי בתל ברסיפ, פסל של מלך נאו חתי ממליד, ופסל האציל מעל כתובת ירחעזר. האיקונוגרפיה, וכן הפאיאנס היוקרתי, מזהים את הדמות כאיש אצולה, אולי אף מלך. סרט הראש שעל הפסל מאפיין הן מלכים והן אצילים; יוקרתו מודגשת בצבעו הצהוב, המזכיר זהב. על כל פנים, סביר להניח שהראש איננו דיוקן של אדם מסוים אלא ייצוג גנרי של אציל או מלך, המדגיש את מאפייני מעמדו ולא את מאפייניו האישיים.

## מוצא
הימצאותם של פסלי ראש מפאיאנס המתוארכים לתקופה קרובה לתארוך הפסל מאבל בית מעכה, והיעדרם של פסלים כאלה מהממצא הפיניקי מאותה תקופה, מצביע על כך שהפסל נוצר, ככל הנראה, בצפון ממלכת ישראל.

## מטרה
ראשי הפסלונים שנמצאו בתל דן שימשו ככל הנראה לפולחן, לפי ההקשר שבו נחפר, וכך גם שבר פסלון גו מפאיאנס מ; ייתכן שראש הפסלון מיקנעם שימש גם הוא לפולחן, לאור קמעות פאיאנס שנמצאו בקרבתו. מאפייניו האדריכליים של החדר שבו נמצא שבר הפסלון מאבל בית מעכה עשויים לרמז אף הם על הקשר פולחני. מפרסמי הפסלון שיערו בזהירות שייתכן שמדובר בפסלון המייצג את בעליו מתפלל מול אלוהיו.

## שיוך פוליטי
מבני הציבור המרשימים באבל בית מעכה מתקופת הברזל 2ב (שאליה מתוארך הפסל) מצביעים על היותה מרכז עירוני חשוב באותה תקופה, אך מיקומה הגאוגרפי לא מאפשר לשייכה בוודאות לאף אחת מהממלכות האזוריות: ממלכת ישראל, ממלכת ארם דמשק וערי הממלכה הפיניקיות צור וצידון. שכבת החורבן באתר מתוארכת לתקופת המתקפות הצבאיות של ארם דמשק על ישראל, ולכן לא סביר שהעיר השתייכה לארם דמשק. ממצאים באתר מעלים קשרים כלכליים הן עם ממלכת ישראל והן עם פיניקיה. ייתכן אף שהעיר הייתה ישות פוליטית עצמאית. החוקרים הציעו שהפסל השתייך לשליט או אציל מקומי.

## לקריאה נוספת

* 


## הערות שוליים

קטגוריה:ארכאולוגיה של ארץ ישראל
קטגוריה:מוזיאון ישראל: פסלים
קטגוריה:מוזיאון ישראל: ארכאולוגיה
עונת 1966 בליגת העל הארגנטינאית

**עונת 1966 בליגת העל הארגנטינאית** הייתה העונה ה-75 של הליגה שמנוהלת על ידי התאחדות הכדורגל הארגנטינאית.

בהתאם לתוצאות של עונת 1965 בליגת העל הארגנטינאית אף קבוצה לא עזבו את הליגה. אתלטיקו קולון וקילמס אתלטיקו קלוב עלו מליגת משנה. 

משחקי הליגה החלו ב-6 במרץ והסתיימו ב-6 בדצמבר 1965. הליגה כללה 20 קבוצות, מהם 17 מפרובינציית בואנוס איירס. משחקי הליגה כללו 38 סיבובים (כל הקבוצות נפגשו פעמיים). על ניצחון הוענקו 2 נקודות ועל תיקו נקודה בודדת. בסוף העונה אף קבוצה לא ירדה לליגת משנה.
 
ראסינג קלוב זכתה באליפות. זה היה התואר ה-15 של המועדון.  

לואיס ארטימה (ריבר פלייט) כבש 23 שערים וזכה בתואר מלך השערים בפעם השנייה בקריירה.  

## טבלת הליגה

## קישורים חיצוניים

* נתונים מפורטים מאתר rsssf
* תיאור התחרות

קטגוריה:תחרויות כדורגל ב-1966
קטגוריה:עונות בליגת העל הארגנטינאית
לוס אנדס

**לוס אנדס** (בספרדית: **Club Atlético Los Andes**) הוא מועדון כדורגל ארגנטינאי. המועדון נוסד בשנת 1917 באזור גראן בואנוס איירס. בעבר הקבוצה שיחקה בליגה הבכירה וכיום משחקת בליגת המשנה הארגנטינאית.

## היסטוריה
המועדון הוקם בשנת 1917 על ידי קבוצת צעירים. שם המועדון היה לזכר חציית הרי האנדים על ידי כדור פורח בסוף 1916. 

בשנת 1938 הקבוצה ניצחה בתחרות של ליגה השלישית בחשיבותה והועלתה לליגת משנה. במהלך שנת קיומה הקבוצה שיחקה בליגת משנה 64 עונות וזאת לעומת 36 עונות בליגה השלישית בחשיבותה.

בעונת 1961 הקבוצה שיחקה בפעם הראשונה בליגה הבכירה וירדה ממנה לאחר עונה בודדת. בעונת 1968 היא חזרה לליגה הבכירה ושרדה בה במשך 3 עונות. בעונת 2000/2001 היא חזרה לליגה הבכירה ושרדה בה עונה בודדת. 

נכון לעונת 2025 הקבוצה משחקת בליגת המשנה הארגנטינאית (קודמה בעקבות עונת 2024/2025).

בתחרויות גביע ארגנטינה הקבוצה לא הצליחה להעפיל מעבר ל-1/16 הגמר.

הקבוצה משחקת באדוארדו גאלארדון הוא נקרא על שם נשיא המועדון לשעבר שהיה גם בין מייסדיו.

## קישורים חיצוניים

* 

קטגוריה:קבוצות כדורגל ארגנטינאיות
קטגוריה:גראן בואנוס איירס: מועדוני כדורגל
קטגוריה:קבוצות כדורגל שהוקמו ב-1917
שנקס

**שנקס** (Shanks) הוא שם משפחה שמקורו באנגלית עתיקה ומשמעותו רגל.

קטגוריה:שמות משפחה
קטגוריה:שמות משפחה אנגליים
לבובו

**לָבּוּבּוּ** (באנגלית: **Labubu**, בסינית: **拉布布**) הוא מותג בובות אספנות ממולאות של שדוני מפלצת. הבובות נוצרו על-ידי המעצב ההונג קונגי-בלגי קאסינג לונג (בסינית: **龍家昇**), ומשווקות ונמכרות באופן בלעדי על-ידי חברת הצעצועים הסינית פופ מארט . לבובו הוא גם שמה של הדמות המרכזית בסדרה. המותג צבר פופולריות רבה כחלק מתופעת הקופסאות העיוורות, המבוססת על רכישת מוצר מבלי לדעת את זהות הדמות שבתוכו.

## היסטוריה
לבובו החל את דרכו כדמות שעוצבה על-ידי קאסינג לונג, אמן יליד הונג קונג שגדל באוטרכט שבהולנד והתיישב לאחר מכן באנטוורפן שבבלגיה. לבובו היה חלק מסדרת הסיפורים של לונג, "המפלצות" (באנגלית: **The Monsters**), שהושפעה מפולקלור נורדי וממיתולוגיה.

לבובו הוצג לראשונה בשנת 2015 כפסלוני "מפלצות" שיוצרו על-ידי חברת How2Work. הבובות זכו להכרה רחבה יותר בשנת 2019 בעקבות שיתוף פעולה עם חברת פופ מארט .

נכון לשנת 2025, המותג לבובו הוציא מעל ל-300 בובות לבובו, במחירים ובגדלים שונים, של החל מ-15 דולרים עבור בובה בגודל של 8 ס"מ, ועד ל-960 דולרים עבור בובה בגודל של 79 ס"מ. בחודש יוני 2025, בובת לבובו בגובה של 1.2 מטרים בצבע ירוק נענע נמכרה עבור 170 אלף דולרים במכירה הפומבית הרשמית הראשונה של המותג בבייג'ינג.

## קישורים חיצוניים

* 
*
* Kasing Lung: The Imagination Behind Labubu, קומיקס בסדרת FAME בהוצאת TidalWave אודות קאסינג לונג, יוצר מפלצות הלבובו, באתר ישראקומיקס, 13 באוגוסט 2025
* 

## הערות שוליים

קטגוריה:בובות ממולאות
קטגוריה:מותגים
קטגוריה:צעצועים
קטגוריה:סין: תרבות
פיטר רופאי

**פיטר רופאי** (באנגלית: **Peter Rufai**; 24 באוגוסט 1963 – 3 ביולי 2025) היה כדורגלן ניגרי ששיחק בעמדת השוער. הוא שיחק בין היתר בקבוצות בבלגיה, בהולנד בפורטוגל ובספרד, בקריירה שנמשכה 20 שנים. הוא יצג את נבחרת ניגריה בשני טורנירי גביע העולם בכדורגל ובשני טורנירי גביע אפריקה לאומות.

## קריירת מועדונים
רופאי נולד בלאגוס שבניגריה, והחל את הקריירה המקצוענית שלו בקבוצות הניגריות סטיישנרי סטורס ופמו סקורפיונס. בשנת 1986 עבר לשחק בקבוצת דרגונס דה ומה בבנין.

לאחר מכן שיחק במשך שש שנים בבלגיה, בקבוצות לוקרן ובוורן. בעונת 1993/1994 ערך 12 הופעות ליגה במדי גו אהד איגלס, שסיימה במקום 12 בליגת העל ההולנדית.

בשנת 1994 החל לשחק בפארנסה מליגת העל הפורטוגלית. בעונתו הראשונה בקבוצה סייע לה להעפיל לגביע אופ"א בפעם הראשונה בהיסטוריה של המועדון. ביצועיו בפארנסה הובילו למעבר שלו להרקולס מלה ליגה, במדיה שיחק מעט מאוד בעונת 1996/1997, שהסתיימה בירידת הקבוצה לליגה הספרדית השנייה. לאחר מכן שיחק בקבוצות דפורטיבו לה קורוניה מלה ליגה וז'יל ויסנטה מליגת העל הפורטוגלית.

בשנת 2023 חזר רופאי לספרד, שם התמקם ופתח בית ספר לשוערי כדורגל.

## קריירה בין-לאומית
רופאי ערך 65 הופעות במדי נבחרת ניגריה, והיה השוער הראשון של הנבחרת במונדיאל 1994 ובמונדיאל 1998. הוא היה גם חלק מסגל הנבחרת שזכתה בגביע אפריקה לאומות 1994 בתוניסיה.

ב-24 ביולי 1993 הבקיע רופאי שער בבעיטת עונשין בניצחון 6-0 על נבחרת אתיופיה במסגרת מוקדמות גביע אפריקה לאומות 1994.

## חיים אישיים
רופאי היה בנו של מלך שבטי באזור אידימו בניגריה. בשנת 1998, כאשר אביו מת, הוא הורשה על-ידי דפורטיבו לה קורוניה לחזור לניגריה על-מנת לדון בירושת התפקיד, אך ויתר עליו.

בנו הבכור של רופאי, סנבטי, משחק כקשר.

## מותו
ב-3 ביולי 2025, בגיל 61, מת רופאי לאחר מחלה ממושכת.

## תארים
;סטיישנרי סטורס
* הגביע הניגרי (1): 1982

;דרגונס דה ומה
* ליגת העל הבנינית (1): 1986
* הגביע הבניני (1): 1986

;נבחרת ניגריה
* גביע אפריקה לאומות (1): 1994

## קישורים חיצוניים

## הערות שוליים

קטגוריה:כדורגלנים ניגרים
קטגוריה:שוערי כדורגל ניגרים
קטגוריה:כדורגלני לוקרן
קטגוריה:כדורגלני בוורן
קטגוריה:כדורגלני גו אהד איגלס
קטגוריה:כדורגלני פארנסה
קטגוריה:כדורגלני הרקולס אליקנטה
קטגוריה:כדורגלני דפורטיבו לה קורוניה
קטגוריה:כדורגלני ז'יל ויסנטה
קטגוריה:כדורגלני נבחרת ניגריה
קטגוריה:כדורגלני גביע אפריקה לאומות 1988
קטגוריה:כדורגלני גביע אפריקה לאומות 1994
קטגוריה:כדורגלני מונדיאל 1994
קטגוריה:כדורגלני גביע פהד 1995
קטגוריה:כדורגלני מונדיאל 1998
קטגוריה:ניגרים שנולדו ב-1963
קטגוריה:ניגרים שנפטרו ב-2025
שלמה בלבן

רב-טוראי **שלמה בלבן** (י"ז בתשרי ה'תש"ט, 20 באוקטובר 1948 – י"ט בתשרי ה'תשל"ד, 15 באוקטובר 1973) היה חייל צה"ל שלחם ונהרג במלחמת יום הכיפורים ועוטר בעיטור העוז על גבורתו בזירה הדרומית.

## ביוגרפיה
שלמה נולד ב־1948 לאוגניה ואשר. הוא למד ברמת גן בבית ספר ניצנים ובתיכון בליך. בנוסף היה חבר בתנועות הצופים.

הוא התגייס למסגרת הנח"ל ביולי 1966, בקיבוץ בית העמק ועבד ברפת בקיבוץ. לאחר סיום שירותו החל ללמוד רפואה וטרינרית באוטרכט, הוא הוצב במילואים כלוחם חרמ"ש בחיל השריון.

בפרוץ מלחמת יום הכיפורים ביקש לשוב ארצה מהולנד אך סורב לכן נסע לגרמניה ומשם מצא טיסה ארצה. כבר למחרת הגעתו ארצה, ב-10 באוקטובר 1973, החל להילחם. ב-15 באוקטובר 1973 הפלוגה שלו נלחמה על הדרך למעוז בודפשט כנגד כוח קומנדו מצרי. במהלך הקרב נהרג ועל גבורתו בקרב עוטר בעיטור העוז. נקבר בבית קברות זמני והובא לקבורת קבע ב-19 באוגוסט 1974 בבית הקברות הצבאי קריית שאול.

לאחר נפילתו הוענק לו עיטור העוז. מנימוקי הענקת העיטור:

## קישורים חיצוניים
* 
* שלמה בלבן, באתר הגבורה.

## הערות שוליים

קטגוריה:בוגרי תיכון בליך
קטגוריה:רמת גן: אישים
קטגוריה:חללי צה"ל במלחמת יום הכיפורים
קטגוריה:מעוטרי עיטור העוז במלחמת יום הכיפורים
קטגוריה:אישים הקבורים בבית הקברות הצבאי קריית שאול
קטגוריה:ישראלים שנולדו ב-1948
קטגוריה:ישראלים שנפטרו ב-1973
פאוסטינו אורו

**פאוסטינו אורו** (בספרדית: **Faustino Oro**; נולד ב-14 באוקטובר 2013 בבואנוס איירס, ארגנטינה) הוא שחמטאי ארגנטינאי בדרגת אמן בין-לאומי וילד פלא בשחמט. אורו היה השחמטאי הצעיר ביותר שקיבל דרגה זו באותה עת. זה קרה בהיותו בן עשר, 8 חודשים ו-16 יום.

מכונה "נער הזהב" (שם משפחתו: 'אורו' שפירושו בספרדית הוא זהב), ו"מסי של השחמט".

נכון לאוקטובר 2025, אורו מצוי בשיאו ומדורג במקום שישי בארגנטינה, במקום 46 בין הנערים עד גיל 20 בעולם לפי מד כושר ובמקום הראשון בהיסטוריה ביחס לגילו.

## ביוגרפיה

אורו החל לשחק שחמט במהלך מגפת הקורונה. בתחילה הוא התעמק במשחק באופן אוטודידקטי, ומאוחר יותר עבר להתאמן עם מאמנים מקצועיים. לאחר שנה של מגורים ואימונים בספרד הוא חזר לארגנטינה.

## קריירה

במרץ 2024 ניצח את אלוף העולם לשעבר, מגנוס קרלסן במשחק במסגרת תחרות בולט באינטרנט, בה לכל יריב יש דקה לכל
המשחק.

הוא היה לצעיר ביותר בהיסטוריה שהשיג מד כושר 2300, שיא שנשבר אחר כך על ידי אית'ן פאנג האנגלי.

ב-20 בספטמבר 2025 הודיעה פיד"ה שהיא בוחרת להקצות לו מקום בגביע העולם בשחמט 2025.
מספר ימים לאחר מכן, השיג פאוסטינו את הציון הראשון (מתוך שלושה) לדרגת רב-אמן בטרם מלאו לו 12, והיה לאדם השני הצעיר ביותר בהיסטוריה המשיג ציון זה, לאחר אלוף העולם גוקש דומרזו. נוסף על כך, בדירוג הקרוב שהתפרסם בסוף אותו חודש עבר את מד הכושר הנדרש לדרגה, 2500. הדבר קרה במסגרת תחרות "אגדות & ילדי פלא 2025" שנערכה במדריד שבספרד, תחרות בה זכה פאוסטינו לאחר שצבר 7.5 נקודות מ-9 אפשריות (כאשר הוא מקדים בנקודה וחצי את הבא אחריו) ורמת הביצוע (פרפורמנס) שלו הייתה 2759. בתחרות זו הוא ניצח, בין היתר  שלושה שחמטאים בדרגת רב-אמן וכן את הנערה הסינית, בדרגת אמן-בינלאומי, לו מיאוי.

לקראת סוף חודש ספטמבר שיחק בדו-קרב מקוון של שחמט מהיר, שאורגן על ידי ארגון השחמט האינטרנטי (ICC), נגד אניש גירי, לאחר שהאחרון זכה בתחרות השווייצרית הגדולה של פיד"ה 2025 והעפיל לתחרות המועמדים לאליפות העולם שתיערך ב-2026. הדו-קרב בין הארבעה משחקים הסתיים בתוצאה 0.5 : 3.5 לטובת גירי.

## תחרות לדוגמה בה השתתף
* התחרות המשנית בטאטא סטיל 2025
* גביע העולם בשחמט 2025

## קישורים חיצוניים

## הערות שוליים

קטגוריה:שחמטאים ארגנטינאים
קטגוריה:אמנים בין-לאומיים
קטגוריה:ילדי פלא בשחמט
קטגוריה:שחמטאי נוער
קטגוריה:ארגנטינאים שנולדו ב-2013
האופוזיציה הסורית (2011–2024)

**האופוזיציה הסורית** הייתה שם כולל לכל הארגונים המהפכניים שהתנגדו לשלטון הבעת' של בשאר אל-אסד בזמן מלחמת האזרחים. הקבוצות באופוזיציה הסורית התחילו לפעול כתנועות של אזרחים רגילים בזמן ההפגנות ההמוניות נגד שלטון הבעת'. צבא סוריה החופשי היה הכוח החמוש המרכזי של המהפכה בתחילת המלחמה, אבל עם הזמן הוא נחלש והתפצל עד שב-2015 כמעט לא נשאר ממנו דבר. עד שנת 2021, היא'ת תחריר א-שאם הפכה לפלג החמוש החזק ביותר באופוזיציה הסורית.

ביולי 2011, כאשר המצב הפך למלחמת אזרחים, עריקים מכוחות המזוינים הסוריים הקימו את צבא סוריה החופשי. באוגוסט 2011, קבוצות מתנגדי משטר שפעלו מחו"ל הקימו קואליציה בשם המועצה הלאומית הסורית. ארגון רחב יותר, הקואליציה הלאומית הסורית, הוקם בנובמבר 2012. אף על פי שהקבוצות שבסיסן בחו"ל יצרו קשר עם אלו בסוריה, האופוזיציה הסורית סבלה במהלך כל הסכסוך ממאבקים פנימיים ומחוסר מנהיגות מאוחדת, כמו גם מחוסר סיוע זר ככל שהמלחמה הגיעה למבוי סתום.

בשנת 2013 הקימה הקואליציה הלאומית הסורית את ממשלת המעבר הסורית, שפעלה תחילה כממשלה גולה, ומשנת 2015, באזורים מסוימים בסוריה. משנת 2016, ממשלת המעבר הסורית היה נוכח באזורים הכבושים על ידי טורקיה, בעוד שהמועצה הלאומית הסורית פעלה מאיסטנבול. בשנת 2017, הקבוצה האסלאמית "היאת תחריר א-שאם", שאינה קשורה למועצה הלאומית של סוריה, הקימה את ממשלת ההצלה הסורית באזורים שבשליטתה. שתי ממשלות האופוזיציה פעלו כמעין-מדינות. בין הכוחות המזוינים של המורדים במהלך מלחמת האזרחים נמנו הצבא הלאומי הסורי הנתמך על ידי טורקיה, חזית השחרור הסורית, החזית הלאומית לשחרור, החזית הדרומית, חדר המבצעים הדרומי וצבא החופשי הסורי הנתמך על ידי ארצות הברית (שנקרא בעבר צבא הקומנדו המהפכני). קבוצות נוספות שקראו תיגר על שלטונו של בשאר אל-אסד במהלך מלחמת האזרחים היו כורדיסטן הסורית (רוג'בה). וארגון הג'יהאדיסטי המכונה המדינה האסלאמית שהיא הקבוצה האחרונה שנבדלת בדרך כלל מהאופוזיציה, שעימה היא הייתה מסוכסכת.

ב-27 בנובמבר 2024, ארגון "חיאת תחריר א-שאם" וקואליציה של קבוצות אופוזיציה חמושות בסוריה פתחו במתקפות של האופוזיציה הסורית שהובילו לנפילת משטר אסד לאחר 11 ימי לחימה. ממשלת ההצלה הסורית, שהובלה על ידי היאת תחריר א-שאם, הפכה לבסיס לממשלת המעבר של סוריה. במהלך ועידת הניצחון במהפכה הסורית, שנערכה בדמשק ב-29 בינואר 2025, הוכרז רשמית על פירוקן של מספר קבוצות מהפכניות חמושות ומיזוגן לתוך הכוחות הצבאיים הסוריים. באירוע מינה הפיקוד הכללי הסורי את אחמד א-שרע, מנהיג היאת תחריר א-שאם לשעבר, לנשיא סוריה ל.

## קישורים חיצוניים

קטגוריה:סוריה: פוליטיקה
קטגוריה:מלחמת האזרחים בסוריה
בסיס ימי

[300px|ממוזער|תצלום אוויר של [בסיס הצי המלכותי בפורטסמות']]
[ממוזער| ספינות של [הצי הצרפתי בראוניון: (משמאל) אוניית סיור Albatros, פריגטה מדגם Floréal, ספינת סיור מדגם P400 La Rieuse ו-La Boudeuse, ספינת ה־Gendarmerie Navale בשם Jonquille, ספינת תובלה מדגם BATRAL בשם La Grandière ו-Garonne, מאחור מכלית תדלוק, וסירת סיור מהירה Vétiver (מחוץ למים).]]
**בסיס ימי** או **נמל צבאי** הוא בסיס צבאי שבו עוגנות אוניות מלחמה ואוניות צי כאשר אינן נמצאות במשימה בים, או כאשר הן נדרשות לאספקה מחדש. לעיתים הספינות גם עוברות תיקונים. בחלק מהבסיסים הימיים מוצבים גם כלי טיס של הצי שבדרך כלל מוצבים על ספינות, אך בעת שהספינה עוגנת בנמל – הם מועברים לתחזוקה בבסיס.

בארצות הברית, פקודת הצי הכללית מס' 135 משנת 1911 של מחלקת הצי של ארצות הברית הגדירה "תחנה ימית" כ"כל מתקן לבנייה, ייצור, עגינה, תיקון, אספקה או הכשרה הנתון לפיקוד הצי. ייתכן שהתחנה תכלול מספר מתקנים". לעומת זאת, "בסיס ימי" הוגדר כ"נקודה שממנה ניתן לנהל פעולות ימיות".

ברוב מדינות העולם, בסיסים ימיים מוגדרים ומזוהים בשם כזה במפורש.

תופעה ייחודית לצי המלכותי הבריטי ולחילות ים נוספים שהושפעו ממסורת זו, היא קיומם של מה שנקראים **פריגטות אבן**: בסיסים ימיים שממוקמים ביבשה אך קרויים בשמות של אוניות. חלק מהמתקנים הללו פעלו בעבר על גבי גוות כצעד לחיסכון כספי, ובהמשך הועברו ליבשה, תוך שמירה על שמותיהם המקוריים.

## בישראל
לחיל הים הישראלי שלושה בסיסים ימיים: בסיס חיפה, בסיס אשדוד ובסיס אילת. כל שלושת הבסיסים שוכנים בצמוד לנמלים אזרחיים: נמל חיפה, נמל אשדוד ונמל אילת, בהתאמה. בשנים שבהן שלטה ישראל בסיני פעל גם בסיס ימי בשארם א-שייח', ושימש את זירת ים סוף.

## ראו גם
* בסיס טיסה

## קישורים חיצוניים

## הערות שוליים

קטגוריה:בסיסים ימיים
אסחאק סידר

**אסחאק "מוחמד שריף" עבד אל-חי סידר** (בערבית: **إسحق سدر**; נולד ב-5 בנובמבר 1963) הוא מהנדס מכונות ואקדמאי פלסטיני, שכיהן כשר התקשורת בממשלת אשתייה.

## ביוגרפיה
אסחאק נולד בנובמבר 1963 בחברון. הוא למד הנדסת מכונות באוניברסיטת פוליטכניק פלסטין וקיבל תואר דוקטור, וגם כיהן לאורך השנים כדיקן הפקולטה למקצועות יישומיים באוניברסיטה וכמרצה פקולטות להנדסה וללימודים מתקדמים בה.

בשנת 2011 כיהן כיו"ר ועדת סניף חברון של אגודת המהנדסים הפלסטינית.

מאפריל 2019 עד מרץ 2024 כיהן כשר במשרד התקשורת וטכנולוגיית המידע בממשלת הרשות הפלסטינית בראשות מוחמד אשתייה.

## הערות שוליים

## קישורים חיצוניים

קטגוריה:פוליטיקאים פלסטינים
קטגוריה:שרי ממשלת הרשות הפלסטינית
קטגוריה:בוגרי אוניברסיטת פוליטכניק פלסטין
קטגוריה:פלסטינים שנולדו ב-1963
שודדי האוצר האבוד

**שודדי האוצר האבוד** היא סדרת דוקו-פשע ישראלית המשודרת בכאן 11. הסדרה בוימה על-ידי צביקה בינדר, ומקריין אותה אורי גבריאל.

הסדרה עלתה לשידור ב-3 ביולי 2025, ומשודרת בכל יום חמישי.

## הסדרה
הסדרה חושפת את הצד האפל של עולם הארכאולוגיה, בו, שודדי עתיקות, ארכאולוגים וסוכנים סמויים מתחרים על המטמון. בסדרה, שודד עתיקות, ארכאולוג וסוכן סמוי מגיעים למדבר יהודה, ומשם מספרים לצופים על מאבק של אינטרסים מתנגשים בניסיון לשים את היד על חלקים מתוך מגילות מדבר יהודה, מהתגליות הארכאולוגיות הגדולות של המאה ה-20.

## פרקים

## קישורים חיצוניים

* הסדרה שודדי האוצר האבוד באתר כאן 11
* "אנחנו יושבים על אוצר" באתר הרשמי של 103fm, 30 ביוני 2025 
* 
* 	

קטגוריה:סדרות טלוויזיה ישראליות
קטגוריה:סדרות טלוויזיה תיעודיות ישראליות
קטגוריה:סדרות טלוויזיה ישראליות שעלו לשידור בשנת 2025
קטגוריה:כאן 11: תוכניות וסדרות
קטגוריה:צביקה בינדר
כל העולם במה (סדרת טלוויזיה)

**כל העולם במה** היא סדרת טלוויזיה ישראלית ששודרה בערוץ הילדים בשנת 1999.

## עלילה
הסדרה מציגה עיבודים מודרניים למחזות קלאסיים מאת שייקספיר, מולייר ומחזאים נוספים, ומביאה אותם לקהל הצעיר בשפה נגישה, הומוריסטית ומרגשת. את הסדרה מובילה מיטל מיכאלי בתפקיד המספרת, המלווה את הצופים בכל פרק למחזה אחר מהקלאסיקה העולמית.

## הדמויות והשחקנים

## סקירת סדרה

## פרקים
### עונה 1

## קישורים חיצוניים

## הערות שוליים

קטגוריה:ערוץ הילדים
קטגוריה:ערוץ הילדים: תוכניות וסדרות
קטגוריה:סדרות טלוויזיה ישראליות
קטגוריה:סדרות טלוויזיה ישראליות לילדים
קטגוריה:סדרות נעורים ישראליות
קטגוריה:מעשיות ואגדות
קטגוריה:סדרות טלוויזיה ישראליות שעלו לשידור בשנת 1999
קטגוריה:BIGI: תוכניות וסדרות
יונוץ פאסקו

**יונוץ פאסקו** (ברומנית: **Ionuț Pascu**; נולד ב-6 בספטמבר 1977) הוא זמר בריטון, מוזיקאי וסולן ראשון של האופרה הלאומית הרומנית בבוקרשט. מופיע רבות באופרה הישראלית.

## ביוגרפיה
פאסקו נולד בקונסטנצה, רומניה. סיים את לימודיו באוניברסיטת המוזיקה בבוקרשט בשנת 2001 ובגיל 23 החל את הקריירה האמנותית שלו באופרה של קונסטנצה. לאחר שנה אחת בלבד של שיעורי שירה פרטיים עם הסולנית הנודעת מקונסנצה, אאידה אבגייף (שאת שמה נושאת כיום בתו, אאידה פאסקו, סולנית אופרה בת 24 שזכתה בתואר האמן הצעיר של השנה מטעם פרסי המוזיקה הקלאסית הבינלאומיים בשנת 2024), היה יונוץ המועמד הגברי המוביל שהתקבל למחלקה לשירה באוניברסיטת המוזיקה בבוקרשט, בהדרכתו של הטנור המנוח דורין תאודורסקו. הוא סיים את לימודיו חמש שנים לאחר מכן עם הממוצע הגבוה ביותר מבין כל מחלקות המוזיקה באוניברסיטה באותה שנה, והוכר לא רק בתואר "Magna cum Laude" אלא גם עם תעודת מצוינות בלימודים, המוענקת מדי שנה לבוגר אחד באמנויות על ידי קרן סרגיי.

באופרה של קונסטנצה גילם תפקידים ב"דון ג'ובאני" מאת וולפגנג אמדאוס מוצרט וב"לה בוהם" (מרצ'לו) מאת ג'אקומו פוצ'יני. הוא לוהק לתפקידים ב"הטרובדור" (הרוזן די לונה), "נישואי פיגארו" (פיגארו), "מאדאם באטרפליי", "אבירות כפרית" (אלפיו) אסקמילו ב"כרמן" וכן ב"העטלף", וב"ארץ החיוכים" של להאר. הוא הופיע רבות בהולנד, גרמניה, קוריאה, איטליה, הונגריה ואלבניה.

מאז אוקטובר 2005, הבריטון יונוץ פאסקו מופיע באופרה של בוקרשט. בנוסף לקריירת השירה שלו, הוא השלים בהצלחה את לימודי הניצוח בקונסרבטוריון "ג'. ורדי" במילאנו.

בעונת 2007–2008, הוא קיבל מלגה מתוכנית "זמן לגדול" של קרן "תיאטרון מוזיקלי של מרכז ומזרח אירופה", בחסות קרן דויטשה בנק ומשרד החינוך, האמנויות והתרבות הפדרלי של גרמניה.

הוא נשוי לסופרן מדלן פאסקו, הסולנית הראשונה של האופרה של בוקרשט.

### תפקידיו באופרה הישראלית

## לקריאה נוספת
* קוסטין פופה, ערב רחמנינוב. ,"תרבות", מגזין בהוצאת קרן התרבות הרומנית, גיליון 254, 17 בדצמבר 2009
* ויקטוריה אנגלסקו, המשורר פול צלאן, דמות אופרה, *Cotidianul*, 29 בנובמבר 2010
* אנקה פלוריאה, הרווח של מי? , *Cultural Observer*, גיליון 202, 5-11 בפברואר 2009
* Oltea Șerban-Pârău OPERA / בכורה בו-זמנית בווינה, פראג ובוקרשט, "זיארול דה דומיניקה", 7 באפריל 2009

## קישורים חיצוניים
* רפרטואר אמנותי 
* הבריטון יוניץ פאסקו, בתפקיד הראשי בהצגה "ההולנדי המעופף", ב-ONB באתר Agenția de carte.ro, כפי שצוין ב-6 באוגוסט 2011.
* 

## הערות שוליים

קטגוריה:זמרי אופרה רומנים
קטגוריה:מנצחים רומנים
קטגוריה:זמרי בריטון
קטגוריה:זמרי אופרה
קטגוריה:רומנים שנולדו ב-1977
שמואל זמיר

**שמואל זמיר** (באנגלית: Shmuel Zamir; נולד ב-27 בספטמבר 1939) הוא מתמטיקאי מומחה לתורת המשחקים ופרופסור אמריטוס במחלקה לסטטיסטיקה ומדע הנתונים באוניברסיטה העברית בירושלים.

## קורות חיים
שמואל זמיר נולד בבגדאד בעיראק (1939). הוא עלה לישראל בשנת 1950.

הוא למד לתואר ראשון ותואר שני במתמטיקה ופיזיקה באוניברסיטה העברית בירושלים, בין השנים 1964-1959. הוא סיים את התואר השני בהצטיינות ב-1964.

הוא התגייס לצה״ל, שם שירת בשנים 1971-1967. בתום שירותו הצבאי ב-1971, החל את לימודי הדוקטורט במתמטיקה. את הדוקטורט שכתב בהנחיית ישראל אומן, בנושא: משחקים חוזרים ונשנים עם מידע חלקי, סיים ב-1971.

בתום לימודיו הצטרף כמרצה עוזר בפועל במחלקה למתמטיקה באוניברסיטת קליפורניה בלוס אנג׳לס, שם היה בין השנים 1973-1971. ב-1974-1973 היה פרופסור אורח למחקר באוניברסיטה הקתולית לוון בבלגיה.

ב-1974 הצטרף כמרצה למחלקה לסטטיסטיקה באוניברסיטה העברית וב-1975 קיבל קביעות וקודם לדרגת מרצה בכיר. בשנים 1980-1979 היה עמית במכון ללימודים מתקדמים. ב-1980 קודם לדרגת פרופסור חבר במחלקה לסטטיסטיקה וב-1988 לדרגת פרופסור מן המניין.

ב-1991 היה חבר מייסד של המרכז לחקר הרציונליות באוניברסיטה העברית. מרכז בו הוא מכהן כעמית בכיר.

בין השנים 2004-2000 היה מנהל המחקר ב-CNRS בצרפת. במהלך השנים זמיר היה פרופסור אורח באוניברסיטאות ברחבי העולם. בין היתר באוניברסיטת ג׳ון הופקינס, באוניברסיטת הרווארד, באוניברסיטת ייל ובאוניברסיטאות שונות בצרפת ובבלגיה.

תחומי המחקר של זמיר מתמקדים בתורת המשחקים, קבלת החלטות, תיאוריה כלכלית וניסויים התנהגותיים. הוא פרסם כ-100 מחקרים בכתבי עת. חלקם זכו למספר רב של ציטוטים.

זמיר היה עורך בכתב העת הבינלאומי לתורת המשחקים, חבר מועצת העורכים בכתב העת משחקים והתנהגות כלכלית.

הוא העמיד דורות של חוקרים, הנחה סטודנטים לדוקטורט: איל וינטר, אירית נוביק, ביליצקי אריאלה, רוזנברג צבי, רוטנשטיין דניאל, רזניק אורי ופרגט רפאל.
### פרסים, מלגות הוקרה
לאחר סיום הדוקטורט, בשנים 1973-1971, זכה במלגת פולברייט, מהמלגות היוקרתיות בעולם שמקצה מענקים לחילופי סטודנטים, מרצים וחוקרים.

ב-1992 הוא נבחר לעמית החברה האקונומטרית.

נכון ליולי 2025, זמיר נכלל ברשימת 5% המחברים הבולטים על פי IDEAS/RePEc, וזאת על סמך 15 מדדים המתייחסים בין היתר למספר מחקרים עצמאיים ומספר ציטוטים.

## קישורים חיצוניים

* פרופסור שאול זמיר - קורות חיים, באתר מכון איינשטיין למתמטיקה, האוניברסיטה העברית בירושלים
* Shmuel Zamir, באתר RePEc
* Shmuel Zamir, באתר ResearchGate
* זמיר, שמואל, באתר הספרייה הלאומית
* Shmuel Zamir, באתר גוגל סקולר

## הערות שוליים

קטגוריה:ישראלים ילידי עיראק
קטגוריה:עולים בשנות ה-1950
קטגוריה:מתמטיקאים ישראלים
קטגוריה:חוקרי תורת המשחקים ישראלים
קטגוריה:סטטיסטיקאים ישראלים
קטגוריה:בעלי תואר דוקטור מהאוניברסיטה העברית בירושלים
קטגוריה:בוגרי תוכנית פולברייט ישראלים
קטגוריה:סגל האוניברסיטה העברית בירושלים: סטטיסטיקה
קטגוריה:ישראלים שנולדו ב-1939
פוטבול דגלים במשחקים האולימפיים

ממוזער|170px
**[[פוטבול דגלים]]** יופיע לראשונה כ**[[ספורט אולימפי]]** באולימפיאדת לוס אנג'לס שתיערך בשנת 2028 בלוס אנג'לס שבקליפורניה, ארצות הברית. הוועד האולימפי הבין-לאומי אישר את צירופו של הענף לתוכנית התחרויות של המשחקים האולימפיים בכינוס שנערך בחודש אוקטובר 2023 במומבאי שבהודו, לצד ארבעה ענפים נוספים: קריקט, סקווש, בייסבול/סופטבול, ולקרוס.

## מבנה התחרות
במשחקים יתקיימו שני טורנירים, אחד לגברים ואחד לנשים, בקבוצות של חמישה שחקנים, על מגרש בגודל של 50 יארד ללא שחקני קו.

## הערות שוליים

*
קטגוריה:ענפי ספורט במשחקים האולימפיים
מופיד חסאינה

**מופיד מוחמד מוסא אל-חסאינה** (בערבית: **مفيد الحساينة**; נולד ב-18 באפריל 1964) הוא מהנדס פלסטיני שכיהן כשר העבודות הציבוריות והשיכון בממשלת חמדאללה השלישית.

## ביוגרפיה
מופיד נולד בעזה ב-1964. הוא בעל תואר דוקטור בהנדסת ניהול פרויקטים מ ובעבר היה גם נשיא אגודת הסטודנטים באוניברסיטה בין השנים 1984 ל-1987. הוא התגורר במשך כעשור בארצות הברית.

ב-2006 התמודד כעצמאי מטעם עזה במסגרת הבחירות למועצה המחוקקת הפלסטינית. בנוסף, כיהן כיו"ר מועצת המנהלים של חברת אל-חסאינה, והיה מעורב בפיקוח על ביצוע פרויקטים רבים של בנייה בעזה. מופיד השתתף בשיחות שנערכו בקהיר ב-2012 מתוך מטרה להביא לפיוס פלסטיני בין הפלגים השונים, ומכהן גם כנשיא מועדון הספורט אלמשטל ברצועת עזה.

ביוני 2014 מונה לכהן כשר העבודות הציבוריות והשיכון בממשלתו של ראמי חמדאללה, והחזיק בתפקיד עד סיום כהונתה באפריל 2019.

במהלך כהונתו הוביל את פרויקט שיקום עזה, אחרי מבצע צוק איתן.

## הערות שוליים

קטגוריה:שרי השיכון של הרשות הפלסטינית
קטגוריה:פוליטיקאים פלסטינים
קטגוריה:בוגרי אוניברסיטאות ומכללות בניו ג'רזי
קטגוריה:פלסטינים שנולדו ב-1964
אסמאעיל דעיק

**אסמאעיל חסן עבדאללה דעיק** (בערבית: **إسماعيل دعيق**; נולד ב-30 ביולי 1958) הוא פלסטיני שכיהן כשר החקלאות בממשלת פיאד השנייה.

## ביוגרפיה
אסמאעיל נולד ב-1958. הוא השלים לימודים אקדמאיים וקיבל תואר דוקטור.

הוא כיהן כשר החקלאות החל מ-19 במאי 2009 תחת ראש הממשלה סלאם פיאד. ב-28 באוגוסט 2011 הושעה מתפקידו לאחר שנחקר בחשד לשחיתות, כולל העלמות מס בשווי 2.5 מיליון שקלים, וחשד נוסף כי הוא רכש שתילים בכספי המשרד והעבירם לרשותו. במאי 2012 דחה בית המשפט לערעורים את טענותיו והחזיר את התיק לדיון בבית הדין המיוחד לפשעי שחיתות. אירוע זה, יחד עם התפטרויות נוספות וחקירה נגד שר נוסף, הובילו לקריסתה של הממשלה.

במהלך כהונתו, ב-2010, השתתף בהפגנות אלימות נגד ישראל ביהודה ושומרון, ואסר על יבוא חלב ומוצריו מישראל.

## הערות שוליים

קטגוריה:שרי החקלאות של הרשות הפלסטינית
קטגוריה:פוליטיקאים פלסטינים
קטגוריה:פלסטינים שנולדו ב-1958
גאורגיה דמאסיוטי

**גאורגיה דמאסיוטי** (ביוונית: **Γεωργία Δαμασιώτη**; נולדה ב-2 ביולי 2003) היא שחיינית יוונייה, סגנית אלופת אירופה (בלגרד 2024) במשחה ל-200 מטר פרפר.

## ביוגרפיה
דמאסיוטי נולדה וגדלה ביוון.

### 2021
באליפות העולם בבריכת 25 מטר שנערכה באבו דאבי שבאיחוד האמירויות הערביות בדצמבר סיימה במקום 28 במשחה ל-200 מטר פרפר בתוצאה של 2:12.00 דקות.

### 2022
באליפות העולם שנערכה בבודפשט שבהונגריה ביוני סיימה במקום 19 במשחה ל-200 מטר פרפר בתוצאה של 2:13.12 דקות.

### 2023
באליפות העולם שנערכה בפוקואוקה שביפן ביולי סיימה במקום 17 במשחה ל-200 מטר פרפר בתוצאה של 2:11.03 דקות.

### 2024
באליפות העולם שנערכה בדוחה שבקטר בפברואר סיימה במקום 14 במשחה ל-200 מטר פרפר בתוצאה של 2:13.07 דקות.

#### סגנית אלופת אירופה
באליפות אירופה שנערכה בבלגרד שבסרביה ביוני זכתה במדליית כסף במשחה ל-100 מטר פרפר בתוצאה של 57.74 שניות, אחרי רוס פאנוטרדייק מבלגיה (57.47 שניות) ולפני שרה יונביק משוודיה (58.06 שניות). בנוסף, סיימה במקום חמישי במשחה ל-200 מטר פרפר בתוצאה של 2:10.77 דקות ובמקום חמישי במשחה שליחות 4x100 מטר מעורב בתוצאה של 4:05.05 דקות. במשחה שליחים 4x100 מטר מעורב משולב נפסלה הרביעייה בגמר.

באולימפיאדת פריז שנערכה ביולי-אוגוסט סיימה במקום 15 במשחה ל-200 מטר פרפר בתוצאה של 2:10.25 דקות. בשלב המוקדמות קבעה שיא יוון חדש של 2:09.55 דקות. בנוסף, סיימה במקום 23 במשחה ל-100 מטר פרפר בתוצאה של 58.72 שניות.

באליפות העולם בבריכת 25 מטר שנערכה בבודפשט בדצמבר סיימה במקום תשיעי במשחה ל-200 מטר פרפר בשיא יוון חדש של 2:05.90 דקות, ובמקום 15 במשחה ל-100 מטר פרפר בשיא אישי חדש של 57.12 שניות.

### 2025
#### אלופת אירופה עד גיל 23
באליפות אירופה עד גיל 23 שנערכה בשמורין שבסלובקיה ביוני זכתה במדליית זהב במשחה ל-200 מטר פרפר בשיא יוון חדש של 2:09.21 דקות, ובמדליית כסף במשחה ל-100 מטר פרפר בתוצאה של 58.06 שניות.

## שיאים אישיים
### בריכה אולימפית
* 100 מטר פרפר: 57.50 שניות (2025)
* 200 מטר פרפר: 2:09.21 דקות (2025), **שיא יוון**

### בריכת 25 מטר
* 100 מטר פרפר: 57.12 שניות (2024)
* 200 מטר פרפר: 2:05.90 דקות (2024), **שיא יוון**

## ראו גם

## קישורים חיצוניים

קטגוריה:שחייניות פרפר
קטגוריה:שחייניות יווניות
קטגוריה:שחייניות באולימפיאדת פריז (2024)
קטגוריה:ילידות 2003
שאוקי אל-עיסה

**שאוקי עבד אל-מג'יד אחמד אל-עיסה** (בערבית: **شوقي العيسة**; נולד ב-4 בנובמבר 1962) הוא עורך דין פלסטיני שכיהן כשר במשרד הרווחה ובמשרד החקלאות בממשלת חמדאללה השלישית.

## ביוגרפיה
אל-עיסה נולד בנובמבר 1962 במחנה הפליטים דהיישה בבית לחם למשפחה שמוצאה מהכפר זכריא. הוא למד משפט בין-לאומי באוניברסיטת הידידות בין העמים של רוסיה ובאוניברסיטת מוסקבה, והשתלם גם בלימודים באוניברסיטת אופסלה ובאוניברסיטת הרווארד.

הוא נחשב פעיל מוכר בתחום זכויות האדם והקים בשנת 2003 את מרכז "אנסאן" לדמוקרטיה וזכויות אדם בבית לחם.

ביוני 2014 מונה לכהן כשר בממשלתו של ראמי חמדאללה, כשהוא מחזיק שני תיקים - תיק הרווחה ותיק החקלאות. ביולי 2015 נפרד מתיק החקלאות במסגרת חילופי גברי בממשלה ונשאר בתפקידו כשר הרווחה עד להתפטרותו מהתפקיד באוקטובר 2015.

ב-2020 מחה על מעצרם של פעילים שהפגינו נגד השחיתות ברשות הפלסטינית.

## הערות שוליים

## קישורים חיצוניים

קטגוריה:בוגרי אוניברסיטת מוסקבה
קטגוריה:בוגרי אוניברסיטת אופסלה
קטגוריה:בוגרי אוניברסיטת הרווארד
קטגוריה:פוליטיקאים פלסטינים
קטגוריה:משפטנים פלסטינים
קטגוריה:שרי החקלאות של הרשות הפלסטינית
קטגוריה:שרי הרווחה של הרשות הפלסטינית
קטגוריה:פלסטינים שנולדו ב-1962
יגור קורנב

**יגור דניסוביץ' קורנב** (ברוסית: **Егор Денисович Корнев**; נולד ב-6 בפברואר 2004) הוא שחיין רוסי, אלוף עולם בבריכת 25 מטר (בודפשט 2024) במשחה שליחים 4x100 מטר מעורב.

## ביוגרפיה
קורנב נולד בסנקט פטרבורג שברוסיה, וזכה במספר תארים מקומיים.

### 2024
#### אלוף עולם בבריכת 25 מטר
באליפות העולם בבריכת 25 מטר שנערכה בבודפשט שבהונגריה בדצמבר זכה במדליית זהב במשחה שליחים 4x100 מטר מעורב בשיא עולם חדש של 3:18.68 דקות יחד עם מירון ליפינצב, קיריל פריגודה ואנדריי מינקוב, לפני ארצות הברית (3:19.03 דקות) ואיטליה (3:19.91 דקות). בנוסף, סיים במקום רביעי במשחה שליחים 4x100 מטר חופשי בתוצאה של 3:04.62 דקות, במקום רביעי במשחה שליחים 4x50 מטר חופשי משולב בתוצאה של 1:28.95 דקות, במקום חמישי במשחה ל-100 מטר חופשי בתוצאה של 45.58 שניות (בשלב חצי הגמר קבע שיא אישי חדש של 45.52 שניות), ובמקום שישי במשחה ל-50 מטר חופשי בתוצאה של 20.81 שניות (בשלב חצי הגמר קבע שיא אישי חדש של 20.75 שניות).

## שיאים אישיים
### בריכה אולימפית
* 50 מטר חופשי: 21.43 שניות (2025)
* 100 מטר חופשי: 47.42 שניות (2025)
* 50 מטר פרפר: 23.11	שניות (2025)
* 100 מטר פרפר: 53.92 שניות (2023)

### בריכת 25 מטר
* 50 מטר חופשי: 20.75 שניות (2024)
* 100 מטר חופשי: 45.52 שניות (2024)
* 50 מטר פרפר: 22.40 שניות (2023)
* 100 מטר פרפר: 50.70 שניות (2024)

## ראו גם

## קישורים חיצוניים

קטגוריה:שחייני חופשי
קטגוריה:שחייני פרפר
קטגוריה:שחיינים רוסים
קטגוריה:אלופי עולם בשחייה
קטגוריה:רוסים שנולדו ב-2004